Prada-Prada Eyewear VPR15P Swing Havana (2AU) Eyeglasses-specsandmore.com - Online Sale shop at specsandlens.com
Model Number: VPR15P 2AU Wortelplaatkoekies met wortelstroop | The Gardener : The Gardener
Home » Die Tuinier » Wortelplaatkoekies met wortelstroop
Wortelplaatkoekies met wortelstroop
Glanswortels, gebraaide en piekelwortels is net ŉ paar maniere waarop jy veelsydige wortels kan geniet. ‘n Gunsteling is egter die soet en heerlik smaaklike wortelmousse wat so goed met geroosterde vleis en aartappels saamgaan. Gestoomde wortels word met room en botter fyngemaak vir ŉ gladde, baie ryk en smaaklike bygereg wat altyd goed afgaan by ŉ dineepartytjie. Met Paasfees aan die kom is dit dalk nuttig om wortelpuree te gebruik vir iets effens soet vir ŉ Paasontbyt of middagtee wat perfek vir grootmense sowel as kinders is. Hierdie plaatkoekies het al die wortelkoekspeserye met die pikante geur van roomkaasversiering, en is baie maklik om te maak. Toets dit gerus uit en gebruik enige orige wortelpuree om ŉ bietjie mousse te maak of sit dit in die vrieskas vir ŉ ander keer.
50 g fyngerasperde wortel (ongeveer 1 middelslag wortel)
Sit vir die stroop die water en suiker in ŉ klein kastrolletjie, verhit en roer tot die suiker gesmelt is. Voeg dan die gerasperde wortel by en kook 5 minute. Sit eenkant en laat trek die wortel tot dit afgekoel het. Giet deur vir voorsit.
Vir die plaatkoekies:
5 – 6 wortels om 250 g wortelpuree te maak
60 g bruinsuiker
2 eetlepels olyfolie, plus ŉ bietjie ekstra vir braai
ŉ Skeutjie vanieljegeursel
½ teelepel gemaalde piment
100 g neute (opsioneel – pekan- of okkerneute is geskik)
Crème fraiche om voor te sit
Kap die wortels vir die plaatkoekies in stukkies op en stoom tot sag (ongeveer 45 minute). Verwerk tot glad en weeg 250 g vir die resep af. Meng die meel, speserye, suiker en sout saam in ŉ mengbak. Voeg die eiers, wortelpuree, melk, olyfolie en vanielje by en meng met ŉ draadklopper tot ŉ gladde beslag. Verhit ŉ pan en gooi ŉ bietjie olyfolie in. Skep groot lepels vol beslag in die pan en braai alkante tot bruin en deurgaar. Rooster die neute ŉ paar minute in die pan as die plaatkoekies klaar is. Dien op met skeppies crème fraiche of roomkaas en sprinkel neute en stroop oor.